**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA HRVATSKI ZAVOD ZA MIROVINSKO OSIGURANJE ZA 2023. GODINU (glava 08620, RKP 23911)**

**Obrazloženje ostvarenja prihoda i rashoda, primitaka i izdataka u izvještajnom razdoblju**

***Prihodi i primici***

Ukupni prihodi i primici planirani su u ukupnom iznosu od 7.228.983.106 EUR, a ostvarenje u izvještajnom razdoblju iznosi 3.518.800.191 EUR odnosno 48,7% planiranog u 2023. godini. U odnosu na isto razdoblje prethodne godine veći su za 12,9% odnosno za 403.005.436 EUR.

Najveći dio ukupnih prihoda čine prihodi od doprinosa za mirovinsko osiguranje (izvor financiranja 21) kojima se financiraju mirovine, novčane naknade i druga primanja iz mirovinskog osiguranja na temelju priznatih prava, troškovi provedbe osiguranja i troškovi administracije Zavoda, a ostvareni su u iznosu od 2.064.314.033 EUR odnosno 47,9% planiranih u 2023. godini. U odnosu na isto razdoblje prethodne godine veći su za 12,8% odnosno za 234.723.956 EUR.

Općim prihodima i primicima (izvor financiranja 11) financira se dio obveza mirovinskog osiguranja koje nastaju priznavanjem i određivanjem mirovina pod povoljnijim uvjetima prema posebnim propisima, dodaci odnosno povećanje mirovina prema posebnim zakonima koji uređuju ta prava, nedostatak prihoda koji je posljedica uvođenja obveznog mirovinskog osiguranja na temelju individualne kapitalizirane štednje, nedostatak prihoda po osnovi smanjene stope doprinosa za poljoprivrednike, doprinosi za pojedine kategorije osiguranika sve u skladu s člankom 155. Zakona o mirovinskom osiguranju, odredbe Zakona o stažu s povećanim trajanjem, nedostatak planiranih prihoda od doprinosa u skladu s člankom 156. stavkom 4. Zakona o mirovinskom osiguranju te doplatak za djecu i nacionalna naknada za starije osobe, a ostvareni su u iznosu od 1.453.125.065 EUR, odnosno 49,9% planiranih u 2023. godini. U odnosu na isto razdoblje prethodne godine veći su za 13,2% odnosno za 169.173.360 EUR.

Prihodi od sredstava učešća za pomoći (izvor financiranja 12) ostvareni su u iznosu od 4.500 EUR, odnosno 2,1% planiranih u 2023. godini, a odnose se na učešće Republike Hrvatske u projektima sufinanciranim sredstvima Europske unije za troškove projekata Uspostava sustava za upravljanje ljudskim potencijalima Hrvatskog zavoda za mirovinsko osiguranje i Moja mirovina u sklopu Operativnog programa Učinkoviti ljudski potencijali 2014. – 2020.

Vlastiti prihodi (izvor financiranja 31) ostvareni su u iznosu od 183.420 EUR, odnosno 49,3% planiranih u 2023. godini, a najvećim dijelom odnose se na prihode od zakupnina poslovnih prostora i prihode od najma stanova. U odnosu na isto razdoblje prethodne godine veći su za 1,8% odnosno za 3.158 EUR.

Prihodi za posebne namjene (izvor financiranja 43) ostvareni su u iznosu od 43.759 EUR, odnosno 43,8% planiranih u 2023. godini. U odnosu na isto razdoblje prethodne godine manji su za 63,3% odnosno za 75.604 EUR.

Prihodi od pomoći EU (izvor financiranja 51) ostvareni su u iznosu od 1.007 EUR, odnosno 100,7% planiranih u 2023. godini, a odnosi se na refundaciju troškova službenih putovanja radnika Zavoda sudionika sastanaka Europske komisije.

Prihodi iz Europskog socijalnog fond –ESF (izvor financiranja 561) ostvareni su u iznosu od 25.498 EUR, odnosno 2,2% planiranih u 2023. godini. Odnosi se na financiranje projekata Uspostava sustava za upravljanje ljudskim potencijalima Hrvatskog zavoda za mirovinsko osiguranje i Moja mirovina u sklopu Operativnog programa Učinkoviti ljudski potencijali 2014. – 2020.

Prihodi iz mehanizma za oporavak i otpornost (izvor financiranja 581) ostvareni su u iznosu od 582.481 EUR, odnosno 34,1% planiranih u 2023. godini, a odnose se na financiranje projekata Digitalizacija arhive HZMO-a (eArhiva) i Modernizacija ICT sustava Zavoda (eHZMO) u sklopu Nacionalnog programa oporavka i otpornosti – NPOO.

Prihodi od prodaje ili zamjene nefinancijske imovine i naknade s naslova osiguranja (izvor financiranja 71) ostvareni su u iznosu od 520.429 EUR, odnosno 32,5% planiranih u 2023. godini, a odnose se na prihode ostvarene od prodaje stambenih objekata u vlasništvu Zavoda. U odnosu na isto razdoblje prethodne godine manji su za 52,7% odnosno za 580.744 EUR.

***Rashodi i izdaci***

Ukupni rashodi i izdaci planirani su u iznosu od 7.229.385.106 EUR u 2023., a izvršenje u izvještajnom razdoblju iznosi 3.518.076.734 EUR odnosno 48,7% planiranog u 2023. godini. U odnosu na isto razdoblje prethodne godine veći su za 13,0% odnosno za 403.564.631 EUR.

Najveći dio planiranih i izvršenih rashoda odnosi se na naknade građanima i kućanstvima na temelju osiguranja i druge naknade (skupina 37) koji su izvršeni u ukupnom iznosu od 3.480.067.372 EUR odnosno 48,7% planiranih rashoda u 2023. godini, te čine 98,9% ukupno izvršenih rashoda Zavoda u izvještajnom razdoblju. Najveći dio ovih rashoda odnosi se na mirovine i mirovinska primanja koji su izvršeni u iznosu od 3.392.819.869 EUR, što čini 46,9% ukupno planiranih rashoda. U odnosu na isto izvještajno razdoblje prethodne godine veći su za 13,3% odnosno za 397.615.236 EUR.

Rashodi za mirovine i mirovinska primanja povećani su zbog:

- usklađivanja mirovina od 1. siječnja 2023. koje je iznosilo 5,37%

- prenesenog kumuliranog učinka promjene broja i strukture korisnika mirovina te usklađivanja mirovina iz 2022. godine

- izmjena i dopuna Zakona o mirovinskom osiguranju (Narodne novine, broj 119/2022)

Ostali rashodi unutar ove skupine odnose se na isplatu doplatka za djecu koji su izvršeni u iznosu od 81.301.799 EUR, što čini 49,9% planiranih rashoda, te na isplatu Nacionalne naknade za starije osobe koji su izvršeni u iznosu od 4.731.472 EUR, što čini 47,3% planiranih rashoda. U odnosu na isto izvještajno razdoblje prethodne godine rashodi za doplatak za djecu veći su za 3,0% odnosno za 2.335.294 EUR zbog isplate jednokratnog novčanog primanja korisnicima doplatka za djecu radi ublažavanja posljedica porasta cijena energenata. Rashodi za nacionalnu naknadu za starije osobe veći su za 23,0% odnosno za 884.898 EUR prvenstveno zbog usklađivanja naknade od 1. siječnja 2023. za 10,8% te većeg broja korisnika naknade u odnosu na isto razdoblje prethodne godine.

Rashodi za zaposlene (skupina 31) izvršeni su u iznosu od 26.730.742 EUR, odnosno 49,7% planiranih u 2023. godini. U odnosu na isto razdoblje prethodne godine povećani su za 19,4% odnosno za 4.335.859 EUR najvećim dijelom zbog povećanja osnovice za plaću određenom Temeljnim kolektivnim ugovorom za službenike i namještenike u javnim službama te Dodatku I. navedenog ugovora.

Materijalni rashodi (skupina 32) izvršeni su u iznosu od 7.825.908 EUR, odnosno 36,6% planiranih u 2023. godini. Odnose se na rashode financiranja poslovanja stručne službe Zavoda, u odnosu na isto razdoblje prethodne godine veći su za 6,6% odnosno za 483.162 EUR.

Financijski rashodi (skupina 34) izvršeni su u iznosu od 1.353.286 EUR, odnosno 52,1% planiranih u 2023. godini, a najvećim dijelom odnose se na naknade za isplatu mirovina i mirovinskih primanja korisnicima. U odnosu na isto razdoblje prethodne godine veći su za 3% odnosno za 39.680 EUR.

Rashodi za nabavu nefinancijske imovine (razred 4) izvršeni su u iznosu od 2.099.426 EUR, odnosno 19,2% planiranih u 2023. godini. U odnosu na isto razdoblje prethodne godine manji su za 53,5% odnosno za 2.419.295 EUR. Izvršeni rashodi u 2023. godini najvećim dijelom se odnose na uredsku opremu i namještaj, dodatna ulaganja na građevinskim objektima, ulaganja u računalne programe i nabavu licenci te nemaju kontinuiranu dinamiku izvršenja već ovise o isporukama robe odnosno izvršenim radovima.

**Obrazloženje ostvarenog prijenosa sredstava iz prethodne godine i prijenosa sredstava u sljedeću godinu/razdoblje**

Donos odnosno prijenos neutrošenih vlastitih prihoda iz 2022. godine iznosio je 1.956.191 EUR, a na kraju izvještajnog razdoblja neutrošeni vlastiti prihodi iznose 2.139.314 EUR. Planirani odnos neutrošenih vlastitih prihoda iz 2023. u 2024. godinu iznosi 2.148.191 EUR.

Donos odnosno prijenos neutrošenih ostalih prihodi za posebne namjene iz 2022. godine iznosio je 4.773.581 EUR, a na kraju izvještajnog razdoblja neutrošeni ostali prihodi za posebne namjene iznose 4.793.485 EUR. Planirani odnos neutrošenih ostalih prihoda za posebne namjene iz 2023. u 2024. godinu iznosi 4.829.582 EUR.

Donos odnosno prijenos neutrošenih prihoda od prodaje ili zamjene nefinancijske imovine i naknade s naslova osiguranja iz 2022. godine iznosio je 10.289.908 EUR, a na kraju izvještajnog razdoblja neutrošeni prihodi od prodaje ili zamjene nefinancijske imovine i naknade s naslova osiguranja iznose 10.810.338 EUR. Planirani odnos neutrošenih prihoda od prodaje ili zamjene nefinancijske imovine i naknade s naslova osiguranja iz 2023. u 2024. godinu iznosi 9.639.909 EUR.